Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: alapján az Állami Privatizációs és Vagyonkezelő Részvénytársaság 1076/1995. (VIII. 8.) Korm. határozat mellékleteként kiadott Szervezeti és Működési Szabályzatát
Paragraph Index: 835

6. Az SZMSZ II. rész, 2. fejezet, 3. cím 3.13. pontját követően a következőkkel egészül ki: „B) Tulajdonosi, vagyonkezelési, értékesítési és vagyonvédelmi jogosítványok: „3.14. ellátja a hatáskörébe tartozó vagyonkezelési, értékesítési, illetve vagyonvédelmi jellegű és más az adott portfolióba tartozó tulajdonosi ügyeket; 3.15. érvényesíti az ágazati privatizációs stratégiák szakmai követelményeit; 3.16. előkészíti az ÁPV Rt. Igazgatósága számára készült előterjesztéseket, továbbá végrehajtja az Igazgatóság által meghatározott feladatokat; 3.17. figyelemmel kíséri a társaságok privatizációs kezdeményezéseit, állásfoglalásokat alakít ki, a privatizációra javaslatot tesz; 3.18. az önkormányzatok tulajdonjogának rendezése céljából kapcsolatot tart és megállapodást dolgoz ki az illetékes önkormányzatokkal; 3.19. közreműködik a kárpótlási törvényben meghatározott és az ÁPV Rt.-t érintő egyes feladatok ellátásában; 3.20. előkészíti a hatáskörébe tartozó társaságokkal összefüggő tulajdonosi jogok gyakorlását, biztosítja az ÁPV Rt. képviseletét közgyűléseken a tulajdonosi jogok gyakorlása céljából, érvényesíti a társaságok vezetőinek ellenőrzésével összefüggő elvárásokat; 3.21. közreműködik a portfolió csomagok kialakításában; 3.22. javaslatot tesz a társaságok megszüntetésére, átalakulására, összeolvadására, szétválására, eszközeinek értékesítésére; 3.23. megtesz minden szükséges intézkedést az állami vagyon védelme érdekében; 3.24. gondoskodik arról, hogy a Priv. tv. 8. § (2) bekezdésében szereplő, a nemzetgazdaság működőképessége szempontjából jelentős társaságok privatizációs koncepciójának kérdésében a 3. bekezdésben meghatározott munkavállalói és érdekképviseleti vélemény, valamint a Priv. tv. 31. § (2) bekezdésében meghatározott munkavállalói érdekképviseleti egyetértés a döntést megelőzően írásban, 15 napos véleményezési határidő biztosításával beszerzésre kerüljön; 3.25. biztosítja a munkavállalói érdekképviseletek részvételi jogosítványainak érvényesülését. Gondoskodik a Priv. tv. 31. §-ában a munkavállalók érdekképviseletével összefüggő egyéb kötelezettségek teljesítéséről; 3.26. biztosítja a Privatizációs Információs Rendszer (PIR) naprakész feltöltésével kapcsolatos információadási kötelezettség teljesítését; 3.27. ellátja az ágazati tranzakciós feladatokon túlmenően — az ÁPV Rt.-hez rendelt állami vállalatok és társaságok használatában (haszonbérletében) lévő termőföldekkel kapcsolatos ügyeket. A termőfölddel kapcsolatos ügyekben feladatát a földművelésügyi miniszter egyetértésével gyakorolhatja, figyelemmel a termőföld tulajdonosát megillető jogokra és kötelezettségekre is.”

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes